CELEX: 32012R0711
Language: ro
Date: 2012-08-03 00:00:00
Title: Regulamentul de punere în aplicare (UE) nr. 711/2012 al Comisiei din 3 august 2012 de modificare a Regulamentului (UE) nr. 185/2010 de stabilire a măsurilor detaliate de implementare a standardelor de bază comune în domeniul securității aviației în ceea ce privește metodele utilizate pentru controlul de securitate al persoanelor, altele decât pasagerii și al articolelor transportate  Text cu relevanță pentru SEE

4.8.2012   
            
            
               RO
            
            
               Jurnalul Oficial al Uniunii Europene
            
            
               L 209/1
            
         REGULAMENTUL DE PUNERE ÎN APLICARE (UE) NR. 711/2012 AL COMISIEI
   din 3 august 2012
   de modificare a Regulamentului (UE) nr. 185/2010 de stabilire a măsurilor detaliate de implementare a standardelor de bază comune în domeniul securității aviației în ceea ce privește metodele utilizate pentru controlul de securitate al persoanelor, altele decât pasagerii și al articolelor transportate
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 300/2008 al Parlamentului European și al Consiliului din 11 martie 2008 privind norme comune în domeniul securității aviației civile și de abrogare a Regulamentului (CE) nr. 2320/2002 (1), în special articolul 4 alineatul (3),
   întrucât:
   
               (1)
            
            
               Regulamentul (CE) nr. 272/2009 al Comisiei din 2 aprilie 2009 de completare a standardelor de bază comune în domeniul securității aviației civile prevăzute în anexa la Regulamentul (CE) nr. 300/2008 al Parlamentului European și al Consiliului (2) prevede că normele de punere în aplicare care urmează să fie adoptate în conformitate cu articolul 4 alineatul (3) din Regulamentul (CE) nr. 300/2008 pot permite utilizarea de echipamente de detectare a urmelor de explozibili și de câini dresați pentru detectarea de explozibili la controlul de securitate al persoanelor, altele decât pasagerii, și al articolelor transportate.
            
         
               (2)
            
            
               Este necesar să se adopte dispoziții detaliate privind aplicarea echipamentelor de detectare a urmelor de explozibili și utilizarea câinilor dresați pentru detectarea de explozibili la controlul de securitate al persoanelor, altele decât pasagerii, și al obiectelor transportate.
            
         
               (3)
            
            
               Utilizarea echipamentelor de detectare a urmelor de explozibili și a câinilor dresați pentru detectarea de explozibili la controlul de securitate al persoanelor, altele decât pasagerii și al articolelor transportate trebuie să ia în considerare contextul specific al personalului și poate facilita și îmbunătăți eficacitatea procesului de control de securitate.
            
         
               (4)
            
            
               Dispozițiile referitoare la porțile detectoare de metale (WTMD) sunt prevăzute în Regulamentul (UE) nr. 185/2010 din 4 martie 2010 de stabilire a măsurilor detaliate de implementare a standardelor de bază comune în domeniul securității aviației (3) trebuie revizuite în conformitate cu evoluția amenințării la adresa aviației civile și a riscului reprezentat de diferite categorii de persoane.
            
         
               (5)
            
            
               Prin urmare, Regulamentul (UE) nr. 185/2010 trebuie modificat în consecință.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului pentru securitatea aviației civile,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 185/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 august 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 97, 9.4.2008, p. 72.
   
      (2)  JO L 91, 3.4.2009, p. 7.
   
      (3)  JO L 55, 5.3.2010, p. 1.
   
      ANEXĂ
      Anexa la Regulamentul (UE) nr. 185/2010 se modifică după cum urmează:
      
                  1.
               
               
                  Punctul 1.3.1 se înlocuiește cu următorul text:
                  „1.3.1   Controlul de securitate al persoanelor, altele decât pasagerii și al articolelor transportate
                  
                  
                              1.3.1.1
                           
                           
                              Persoanele, altele decât pasagerii sunt supuse controlului de securitate prin unul dintre următoarele mijloace:
                              
                                          (a)
                                       
                                       
                                          control manual;
                                       
                                    
                                          (b)
                                       
                                       
                                          poartă detectoare de metale (WTMD);
                                       
                                    
                                          (c)
                                       
                                       
                                          câini dresați pentru detectarea de explozibili;
                                       
                                    
                                          (d)
                                       
                                       
                                          echipamente de detectare a urmelor de explozibili;
                                       
                                    
                                          (e)
                                       
                                       
                                          scanere de securitate care nu utilizează radiații ionizante.
                                       
                                    
                        
                              1.3.1.2
                           
                           
                              În ceea ce privește controlul de securitate al persoanelor, altele decât pasagerii, se aplică punctele 4.1.1.3-4.1.1.6 și 4.1.1.10.
                           
                        
                              1.3.1.3
                           
                           
                              Câinii dresați pentru detectarea de explozibili și echipamentele de detectare a urmelor de explozibili se pot utiliza numai ca mijloace suplimentare de control de securitate sau într-o alternanță imprevizibilă cu controalele manuale, poarta detectoare de metale sau scanerele de securitate.
                           
                        
                              1.3.1.4
                           
                           
                              articolele transportate de persoane, altele decât pasagerii sunt supuse controlului de securitate prin unul dintre următoarele mijloace:
                              
                                          (a)
                                       
                                       
                                          control manual;
                                       
                                    
                                          (b)
                                       
                                       
                                          echipamente cu raze X;
                                       
                                    
                                          (c)
                                       
                                       
                                          sisteme de detectare a explozibililor;
                                       
                                    
                                          (d)
                                       
                                       
                                          câini dresați pentru detectarea de explozibili;
                                       
                                    
                                          (e)
                                       
                                       
                                          echipamente de detectare a urmelor de explozibili.
                                       
                                    
                        
                              1.3.1.5
                           
                           
                              În ceea ce privește controlul de securitate al articolelor transportate, se aplică punctele 4.1.2.1-4.1.2.9 și 4.1.2.12.
                           
                        
                              1.3.1.6
                           
                           
                              Câinii dresați pentru detectarea de explozibili și echipamentele de detectare a urmelor de explozibili se pot utiliza numai ca mijloace suplimentare de control de securitate sau într-o alternanță imprevizibilă cu controalele manuale, echipamentele cu raze X sau sistemele de detectare a explozibililor.
                           
                        
                              1.3.1.7
                           
                           
                              articolele enumerate în apendicele 4-C pot fi transportate numai dacă persoana este autorizată în acest sens în vederea îndeplinirii unor sarcini esențiale pentru exploatarea facilităților aeroportuare sau a aeronavelor ori pentru îndeplinirea atribuțiilor în timpul zborului.
                           
                        
                              1.3.1.8
                           
                           
                              Atunci când persoanele, altele decât pasagerii și articolele transportate trebuie supuse controlului de securitate în mod continuu și aleatoriu, frecvența trebuie stabilită de autoritatea competentă pe baza unei evaluări a riscurilor.
                           
                        
                              1.3.1.9
                           
                           
                              Controlul de securitate al persoanelor, altele decât pasagerii și al articolelor transportate face de asemenea obiectul dispozițiilor suplimentare prevăzute într-o decizie separată a Comisiei.”
                           
                        
            
                  2.
               
               
                  Punctul 12.1.2 se înlocuiește cu următorul text:
                  „12.1.2   Standarde aplicabile WTMD
                  
                  
                              12.1.2.1
                           
                           
                              WTMD le sunt aplicabile două standarde. O decizie separată a Comisiei prevede cerințe detaliate cu privire la aceste standarde.
                           
                        
                              12.1.2.2
                           
                           
                              Toate WTMD utilizate exclusiv pentru controlul de securitate al persoanelor, altele decât pasagerii, trebuie să corespundă standardului 1.
                           
                        
                              12.1.2.3
                           
                           
                              Toate WTMD utilizate pentru controlul de securitate al pasagerilor trebuie să corespundă standardului 2.”